ROMÂNIA

JUDEȚUL TIMIȘ

MUNICIPIUL TIMIȘOARA

DIRECȚIA ECONOMICĂ

Biroul Guvernanță Corporativă și Monitorizare Societăți,

Instituții și Servicii Publice

NR. TMI2023-011361/30.10.2023

**REFERAT DE APROBARE A PROIECTULUI DE HOTĂRÂRE**

***Sectiunea 1   
Titlul proiectului de hotărâre***

Proiect de hotărâre privind mandatarea reprezentanților Municipiului Timișoara în adunările generale ale acționarilor/asociaților ale operatorilor economici care funcționează sub autoritatea/coordonarea/subordonarea municipiului pentru a duce la îndeplinire prevederile Legii nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung

***Sectiunea a 2 - a   
Motivul emiterii proiectului de hotărâre***

1. **Descrierea situației actuale**

În data de 26 octombrie 2023 a fost promulgată Legea nr. 296 care reglementează unele măsuri fiscal-bugetare pentru a consolida sustenabilitatea financiară a României pe termen lung astfel încât statul român și unitățile administrativ teritoriale să poată susține din fonduri publice finanțarea serviciilor publice destinate cetățenilor la un nivel prevăzut de standardele europene.

1. **Schimbări preconizate și rezultate așteptate**

Obiectivele prevăzute de Legea nr. 296/2023 privind unele măsuri fiscal-bugetare pentru sigurarea sustenabilității financiare a României pe termen lung sunt următoarele:

a) utilizarea eficientă a resurselor fiscale ale statului român prin gestionarea prudentă a zonelor de optimizare fiscală, respectiv pentru a asigura un tratament egal, nediscriminatoriu şi transparent al tuturor plătitorilor de impozite şi taxe;

b) restructurarea facilităţilor fiscale, mai ales a acelor categorii de facilităţi fiscale care şi-au atins obiectivele, cu o perioadă de implementare care le-a asigurat sprijin pentru plătitorii de impozite şi taxe în calitate de beneficiari, iar menţinerea acestora nu se mai justifică în perioade de deficit bugetar excesiv;

c) înlăturarea dezechilibrelor fiscale din marile servicii publice, în special cele din domeniul sănătăţii publice, ca urmare a existenţei unui număr mare de plătitori de impozite şi taxe care sunt scutiţi de la plata acestora, iar prin aceasta sunt cauzate deficite bugetare nesustenabile pentru bugetul public cu impact major asupra întregii populaţii beneficiare de servicii publice;

d) instituirea unei discipline fiscale pentru contribuabilii plătitori de impozit pe profit, pentru a asigura plata unui impozit pe profit minimal, inclusiv pentru a înlătura practicile de transfer al capitalurilor de către marile corporaţii care funcţionează pe teritoriul României, dar şi pentru a implementa un nivel ridicat de disciplină fiscală în domeniul impozitului pe profit;

e) utilizarea eficientă a fondurilor publice alocate pentru finanţarea diferitelor categorii de servicii publice atât la nivelul autorităţilor administraţiei publice centrale, autorităţilor administraţiei publice locale, instituţiilor publice de interes naţional şi local;

f) descentralizarea unor servicii publice de interes naţional şi trecerea acestora în subordinea/sub autoritatea autorităţilor administraţiei publice locale, inclusiv a patrimoniului şi resurselor;

g) administrarea eficientă a patrimoniului public de interes naţional şi local, precum şi a activelor publice, asigurarea performanţei economice a operatorilor economici deţinuţi de stat şi unităţile administrativ-teritoriale sau de alte entităţi publice;

h) creşterea conformării fiscale prin măsuri specifice de sancţionare a faptelor şi actelor de comerţ care nu îndeplinesc condiţiile legale, precum şi prin extinderea unor măsuri specifice, cum sunt: factura electronică, sigiliul electronic al mărfurilor, utilizarea informaţiilor din casele de marcat electronice, sau prin sancţionarea unor fapte contravenţionale specifice.

1. **Alte informații**

În conformitate cu prevederile art. 3 din OUG nr. 109/2011privind guvernanța corporativă a întreprinderilor publice, cu modificările și completările ulterioare, *autoritatea publică tutelară exercită dreptul de proprietate asupra acţiunilor/părţilor sociale, după caz, deţinute în întreprinderea publică.*

Potrivit prevederilor art.XIV, alin. (2) din Capitolul III - Măsuri de disciplină economico-financiară. Descentralizarea unor servicii publice din Legea nr. 296/2023 *Conducătorii instituţiilor şi autorităţilor publice au obligaţia de a mandata reprezentanţii legali ai acestora în adunările generale ale acţionarilor/consiliile de administraţie, după caz, ale operatorilor economici care funcţionează sub autoritatea/coordonarea/subordonarea acestora, în termen de cel mult 60 de zile de la data intrării în vigoare a prezentei legi, pentru a aproba măsurile specifice care sunt necesare pentru aplicarea prevederilor prezentei legi.*

*Măsurile specifice rezultate din aplicarea prevederilor prezentei legi trebuie puse în aplicare de către organele de conducere executivă ale operatorilor economici, până cel târziu la data de 31 decembrie 2023, cu excepţia situaţiilor în care pentru anumite categorii specifice de măsuri nu se prevăd alte termene.*

*Organele de conducere executivă ale operatorilor economici răspund potrivit legii de aplicarea prevederilor prezentei legi.*

Totodată, luând în considerare dispozițiile art. XXX-XLIII din Secțiunea 2 a Capitolului III din Legea nr. 296/2023, *măsurile dispuse de reprezentanții legali în adunările generale ale acționarilor sau asociaților sunt obligatorii pentru membrii executivi/ neexecutivi ai consiliilor de administrație, inclusiv pentru personalul structurilor din subordine.*

În temeiul art. 129 alin. (2) lit. a) din Ordonanța de Urgență a Guvernului nr. 57/2019 privind Codul administrativ, consiliul local exercită *atribuţii privind organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local.*

Potrivit prevederilor art. 129 alin. (3) lit. d) din Ordonanța de Urgență a Guvernului nr. 57/2019 privind Codul administrativ, consiliul local *exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.*

1. **Concluzii**

În acord cu prevederile legale prezentate mai sus, considerăm necesară și oportună întocmirea unui proiect de hotărâre privindmandatarea reprezentanților Municipiului Timișoara în adunările generale ale acționarilor/asociaților ale operatorilor economici care funcționează sub autoritatea/coordonarea/subordonarea municipiului pentru a duce la îndeplinire prevederile Legii nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung.

Primar, Administrator Public,

Dominic Fritz Matei Creiveanu

Director Economic,

Steliana Stanciu